CELEX: 62017TB0130(01)
Language: mt
Date: 2018-03-15 00:00:00
Title: Kawża T-130/17: Digriet tal-Qorti Ġenerali tal-15 ta’ Marzu 2018 – Polskie Górnictwo Naftowe i Gazownictwo vs Il-Kummissjoni [“Rikors għal annullament — Suq intern tal-gass naturali — Direttiva 2009/73/KE — Deċiżjoni tal-Kummissjoni li temenda l-kundizzjonijiet għal eżenzjoni mir-regoli tal-Unjoni dwar il-metodi tal-operat tal-gazoduc OPAL li jikkonċernaw l-aċċess ta’ terzi u l-leġiżlazzjoni tariffarja — nuqqas ta’ interess dirett — Inammissibbiltà”]

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/31
            
         Digriet tal-Qorti Ġenerali tal-15 ta’ Marzu 2018 – Polskie Górnictwo Naftowe i Gazownictwo vs Il-Kummissjoni
   (Kawża T-130/17) (1)
   
   ([“Rikors għal annullament - Suq intern tal-gass naturali - Direttiva 2009/73/KE - Deċiżjoni tal-Kummissjoni li temenda l-kundizzjonijiet għal eżenzjoni mir-regoli tal-Unjoni dwar il-metodi tal-operat tal-gazoduc OPAL li jikkonċernaw l-aċċess ta’ terzi u l-leġiżlazzjoni tariffarja - nuqqas ta’ interess dirett - Inammissibbiltà”])
   (2018/C 166/40)
   Lingwa tal-kawża: il-Pollakk
   
      Partijiet
   
   
      Rikorrenti: Polskie Górnictwo Naftowe i Gazownictwo S.A. (Varsavja, il-Polonja) (rappreżentant: M. Jeżewski, avukat)
   
      Konvenuta: Il-Kummissjoni Ewropea (rappreżentanti: O. Beynet u K. Herrmann, aġenti)
   
      Suġġett
   
   Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni C(2016) 6950 finali, tat-28 ta’ Ottubru 2016, dwar ir-reviżjoni tal-kundizzjonijiet għal deroga tal-pajplajn OPAL, mogħtija skont id-Direttiva 2003/55/KE tal-Parlament Ewropew u tal-Kunsill tas-26 ta’ Ġunju 2003 rigward regoli komuni għas-suq intern fil-gass naturali u li tħassar id-Direttiva 98/30/KE (ĠU Edizzjoni Speċjali bil-Malti, Kapitolu 12, Vol. 2, p. 230), mir-regoli dwar l-aċċess ta’ terzi u l-leġiżlazzjoni tariffarja.
   
      Dispożittiv
   
   
               1)
            
            
               Ir-rikors huwa miċħud bħala inammissibbli.
            
         
               2)
            
            
               Ma għadx hemmlok li tingħata deċiżjoni fuq it-talbiet għal intervent.
            
         
               3)
            
            
               Polskie Górnictwo Naftowe i Gazownictwo S.A. għandha tbati l-ispejeż tagħha kif ukoll dawk sostnuti mill-Kummissjoni Ewropea, inklużi l-ispejjeż marbuta mal-proċedura għal miżuri provviżorji.
            
         
               4)
            
            
               Ir-Repubblika Federal tal-Ġermanja għandha tbati l-ispejjeż tagħha marbuta mal-proċedura għal miżuri provviżorji.
            
         
               5)
            
            
               Polskie Górnictwo Naftowe i Gazownictwo, il-Kummissjoni, ir-Repubblika Federali tal-Ġermanja, il-Parlament Ewropew, il-Kunsill tal-Unjoni Ewropea, OPAL Gastransport GmbH & Co. KG u Gazprom Eksport LLC għandhom ibatu l-ispejjeż tagħhom marbuta mat-talbiet għal intervent.
            
         
      (1)  ĠU C 121, 18.4.2017.